“O‘ZDAVPAXTASANOATSOTISh” UYuShMASI TIZIMI ORQALI XARID QILINADIGAN PAXTA TOLASI HISOB-KITOB NARXLARI TO‘G‘RISIDA

Vazirlar Mahkamasi qaror qiladi:
 1. 1994-yil hosilidan boshlab ishlab chiqarish ehtiyojlari uchun paxta tolasini “O‘zdavpaxtasanoatsotish” tizimi orqali xarid qiladigan respublika korxonalari va tashkilotlari uchun paxta tolasining qayd qilingan kurs bo‘yicha (1 AQSh dollari — 10 so‘m) so‘mda qayta hisoblab chiqilgan jahon narxlaridan kelib chiqib aniqlanadigan hisob-kitob narxlari joriy qilinsin.
 Belgilab qo‘yilsinki, korxonalar va tashkilotlar ishlab chiqarish xarajatlariga paxta tolasini ko‘rsatib o‘tilgan hisob-kitob narxlari bo‘yicha hisobdan chiqaradilar.
 2. Paxta tolasi iste’molchilarning “O‘zdavpaxtasanoatsotish” uyushmasi bilan amaldagi hisob-kitobi tartibi, O‘zbekiston Respublikasi Markaziy banki kursi bo‘yicha so‘mda qayta hisoblab chiqilgan jahon narxlaridan kelib chiqqan holda, saqlab qolinsin.
 3. O‘zbekiston Respublikasi Moliya vazirligi bir hafta muddatda paxta tolasi narxlaridagi farqni narxni tartibga solish fondi mablag‘lari hisobiga qoplashning Vaqtinchalik tartibini ishlab chiqsin va manfaatdor idoralar bilan kelishgan holda tasdiqlasin.
 4. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari B.S.Hamidov zimmasiga yuklansin.